arnastofnun/IGC-2024 huggingface dataset:
Vegáætlun 1995–1998 Nefndarálit - þingskjal nr. 895

1994–95. – 1064 ár frá stofnun Alþingis.

118. löggjafarþing. – 308 . mál.

895. Nefndarálit um till. til þál. um vegáætlun 1995–1998.

Frá minni hluta samgöngunefndar.

Minni hluti samgöngunefndar gerir miklar athugasemdir við afgreiðslu meiri hlutans á veg áætlun fyrir árin 1995–1998.

Sérstakt framkvæmdaátak í vegagerð.

Minni hlutinn telur að þörf sé á verulegu átaki í uppbyggingu samgöngumannvirkja á höfuð borgarsvæðinu. Að mati minni hlutans hefði verið eðlilegra við ríkjandi aðstæður að tiltaka ákveðna fjárhæð fyrir höfuðborgarsvæðið af því fé sem renna á til þessa sérstaka framkvæmda átaks í vegamálum en skipta því er eftir stóð milli kjördæma landsins eftir þeirri almennu skipti reglu sem Vegagerðin hefur beitt undanfarin ár. Þess í stað ákvað ríkisstjórnin að tillögu sam gönguráðherra að miða skiptingu fjármagns vegna þessa sérstaka átaks við íbúafjölda í kjör dæmum landsins, þó þannig að höfuðborgarsvæðið væri álitið sérstakt kjördæmi í þessum skiln ingi. Minni hlutinn harmar það að ekki hafi tekist samkomulag í nefndinni og við samgönguráð herra um farsælli lausn í málinu.

Mikið hefur verið látið með þá fjárhæð, 3,5 milljarða kr., sem ríkisstjórnin segir að eigi að verja í þetta átak á næstu árum. Ef málið er skoðað kemur í ljós að þessi fjárhæð stenst engan veginn þar sem verið er að færa hluta af mörkuðum tekjustofnum til vegagerðar yfir í ríkissjóð sem lánar þá svo aftur út til sérstaks framkvæmdaátaks í vegamálum. Hinar raunverulegu auknu tekjur til vegagerðar eru því mun minni en framangreind fjárhæð segir til um.

Stórverkefnasjóður.

Við umfjöllun um vegalögin í nefndinni í fyrra kom fram að gert yrði ráð fyrir áframhald andi ferjurekstri við Ísafjarðardjúp, sbr. ákvæði til bráðabirgða, og að lagt yrði fram fjármagn til uppbyggingar ferjubryggja í því sambandi. Það er dæmigert fyrir alla framgöngu ríkisstjórn arinnar á þessu kjörtímabili að nú, tæpu ári seinna, er lagt til að ferjurekstur þar verði nánast aflagður en í staðinn verði Djúpvegur gerður að stórverkefni. Minni hlutinn telur afar óeðlilegt að blanda saman þessum tveimur málum, þ.e. Djúpvegi annars vegar og ferjurekstri við Djúp hins vegar. Það eigi að vera ákvörðun heimamanna en ekki Vegagerðarinnar hvort þeir telja rök fyrir áframhaldandi rekstri á ferju eftir að átak hefur verið gert í vegamálum.

Hvalfjarðargöng.

Verði af gerð jarðganga undir Hvalfjörð þarf 800 millj. kr. til lagningar tengivega að göng unum. Hvergi er gert ráð fyrir því fjármagni í vegáætlun þótt allar líkur séu á að hefjast verði handa við þær framkvæmdir þegar næsta haust.

Samhliða áliti þessu leggur minni hluti nefndarinnar fram breytingartillögur við vegáætlun sem gerð er grein fyrir á sérstöku þingskjali.

Alþingi, 24. febr. 1995.

Stefán Guðmundsson, Jóhann Ársælsson. Guðni Ágústsson.

frsm.

Jóna Valgerður Kristjánsdóttir.
Vegáætlun 1995–1998 Breytingartillaga - þingskjal nr. 896

1994–95. – 1064 ár frá stofnun Alþingis.

118. löggjafarþing. – 308 . mál.

896. Breytingartillaga við brtt. á þskj. 756 [Vegáætlun 1995–1998].

Frá minni hluta samgöngunefndar (StG, JÁ, GÁ, JVK).

Á eftir kafla 1.5 Framkvæmdaátak bætist nýr liður er orðist svo:

Framkvæmdaátak - óskipt framlög.

(Fjárhæðir í m.kr.)

1995 1996 1997 1998

Vesturland 14 9 14 9

Vestfirðir 35 40 21 14

Austurland 42 42 34 23

Samtals 91 91 69 46
Vegáætlun 1995–1998 Breytingartillaga - þingskjal nr. 905

1994–95. – 1064 ár frá stofnun Alþingis.

118. löggjafarþing. – 308 . mál.

905. Breytingartillögur við brtt. á þskj. 756 [Vegáætlun 1995–1998].

Frá meiri hluta samgöngunefndar (PJ, PBald, StB, EJ, ÁJ).

Við 3. tölul.

1 . Í stað liðarins óráðstafað í 1.1. Almenn og bundin slitlög komi:

1997 1998

Óráðstafað á Vesturlandi 6 7

Óráðstafað á Vestfjörðum 12 13

Óráðstafað á Austurlandi 19 21

2 . Aftan við 1.3. Stórverkefni komi svofelld viðbót:

Af framlögum til stórverkefna skal á vegáætlunartímabilinu millifæra af liðnum stórverkefni til þriggja kjördæma þessar upphæðir:

Vesturland 16 m.kr.

Vestfirðir 32 m.kr.

Austurland 50 m.kr.

Þessar upphæðir skulu í lok tímabilsins teljast sem mótframlag kjördæmanna til viðkomandi stórverkefna.

3 . Í stað liðarins óráðstafað í 1.5. Framkvæmdaátak, almenn verkefni komi:

1997 1998

Óráðstafað á Vesturlandi 3

Óráðstafað á Vestfjörðum 6 1

Óráðstafað á Austurlandi 8 2

Óráðstafað 8

4 . Í stað liðarins óráðstafað í lið 2. Tengivegir komi:

1997 1998

Óráðstafað á Suðurlandi 10 3

Óráðstafað á Reykjanesi 6

Óráðstafað á Norðurlandi vestra 9

Óráðstafað á Norðurlandi eystra 8

Óráðstafað 3
Fréttaflutningur af slysförum Þingsályktun - þingskjal nr. 916

118. löggjafarþing 1994–1995.

Nr. 11/118.

Þskj. 916 - 115. mál.

Þingsályktun um fréttaflutning og upplýsingaskyldu um slysfarir og harmraunir fólks.

Alþingi ályktar að fela dómsmálaráðherra að skipa nefnd sem leggi grundvöll að samráðsvettvangi hlutaðeigandi aðila um fréttaflutning og upplýsingaskyldu stofnana um slysfarir og harmraunir fólks.

Samþykkt á Alþingi 25. febrúar 1995.
Norðurlandasamningur um baráttu gegn mengun sjávar Þingsályktun - þingskjal nr. 917

118. löggjafarþing 1994–1995.

Nr. 12/118.

Þskj. 917 - 449. mál.

Þingsályktun um staðfestingu Norðurlandasamnings um samvinnu í baráttu gegn mengun sjávar af völdum olíu og annarra skaðlegra efna.

Alþingi ályktar að heimila ríkisstjórninni að staðfesta fyrir Íslands hönd samning milli Danmerkur, Finnlands, Íslands, Noregs og Svíþjóðar um samvinnu í baráttu gegn mengun sjávar af völdum olíu eða annarra skaðlegra efna sem gerður var í Kaupmannahöfn 29. mars 1993.

Samþykkt á Alþingi 25. febrúar 1995.
Samningur um verndun mannréttinda og mannfrelsis Þingsályktun - þingskjal nr. 918

118. löggjafarþing 1994–1995.

Nr. 13/118.

Þskj. 918 - 450. mál.

Þingsályktun um fullgildingu á samningsviðauka nr. 11 við samninginn um verndun

mannréttinda og mannfrelsis varðandi eftirlitskerfi samningsins.

Alþingi ályktar að heimila ríkisstjórninni að fullgilda fyrir Íslands hönd samningsviðauka nr. 11, sem gerður var í Strassborg 11. maí 1994, við samninginn um verndun mannréttinda og mannfrelsis frá 4. nóvember 1950 varðandi eftirlitskerfi samningsins.

Samþykkt á Alþingi 25. febrúar 1995.
Staðfesting ákvörðunar EES-nefndarinnar Þingsályktun - þingskjal nr. 919

118. löggjafarþing 1994–1995.

Nr. 14/118.

Þskj. 919 - 435. mál.

Þingsályktun um staðfestingu ákvörðunar sameiginlegu EES-nefndarinnar nr. 18 frá 28. október 1994, um breytingu á IX. viðauka við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 18 frá 28. október 1994, um breytingu á IX. viðauka við EES-samninginn frá 2. maí 1992.

Samþykkt á Alþingi 25. febrúar 1995.
Kennsla í iðjuþjálfun Nefndarálit - þingskjal nr. 929

1994–95. – 1064 ár frá stofnun Alþingis.

118. löggjafarþing. – 91 . mál.

929. Nefndarálit um till. til þál. um kennslu í iðjuþjálfun.

Frá menntamálanefnd.

Nefndin hefur fjallað um málið og fékk umsagnir frá Háskólanum á Akureyri, Iðjuþjálfafé lagi Íslands, Læknafélagi Íslands, fjármálaráðuneytinu, Félagi íslenskra sjúkraþjálfara, Háskóla Íslands, Öryrkjabandalagi Íslands, Borgarspítalanum, Þroskahjálp, landlækni, Sambandi ís lenskra sveitarfélaga, Félagi íslenskra hjúkrunarfræðinga, Landakotsspítala og heilbrigðis- og tryggingamálaráðuneytinu.

Nefndin leggur til að tillagan verði samþykkt.

Alþingi, 25. febr. 1995.

Sigríður A. Þórðardóttir, Valgerður Sverrisdóttir. Árni Johnsen.

form., frsm.

Svavar Gestsson. Petrína Baldursdóttir. Ólafur Þ. Þórðarson.

Björn Bjarnason. Tómas Ingi Olrich. Kristín Ástgeirsdóttir.
Vegáætlun 1995–1998 Þingsályktun - þingskjal nr. 931

118. löggjafarþing 1994–1995.

Nr. 15/118.

Þskj. 931 - 308. mál.

Þingsályktun um vegáætlun fyrir árin 1995–1998.

Smellið á PDF hér efst á síðunni til að skoða skjalið.
Kennsla í iðjuþjálfun Þingsályktun - þingskjal nr. 952

118. löggjafarþing 1994–1995.

Nr. 16/118.

Þskj. 952 - 91. mál.

Þingsályktun um kennslu í iðjuþjálfun.

Alþingi ályktar að fela menntamálaráðherra að hefja undirbúning að því að koma á námi í iðjuþjálfun hér á landi.

Samþykkt á Alþingi 25. febrúar 1995.
Frestun á fundum Alþingis Þingsályktun - þingskjal nr. 955

118. löggjafarþing 1994–1995.

Nr. 17/118.

Þskj. 955 - 463. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 25. febrúar 1995.

Samþykkt á Alþingi 25. febrúar 1995.
Samningur milli Íslands og Færeyja um stjórn veiða úr norsk-íslenska síldarstofninum Þingsályktun - þingskjal nr. 110

119. löggjafarþing 1995.

Nr. 1/119.

Þskj. 110 - 37. mál.

Þingsályktun um staðfestingu samnings milli Íslands og Færeyja um stjórn veiða úr norsk-íslenska síldarstofninum á árinu 1995.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um stjórn veiða úr norsk-íslenska síldarstofninum á árinu 1995 sem gerður var í Reykjavík 5. maí 1995.

Samþykkt á Alþingi 14. júní 1995.
Mótmæli til breskra stjórnvalda gegn förgun olíupallsins Brent Spar Þingsályktun - þingskjal nr. 119

119. löggjafarþing 1995.

Nr. 2/119.

Þskj. 119 - 32. mál.

Þingsályktun um mótmæli til breskra stjórnvalda gegn förgun olíupallsins Brent Spar.

Alþingi ályktar að mótmæla harðlega þeirri ákvörðun breskra stjórnvalda að veita Shell- olíufélaginu leyfi til að sökkva olíupallinum Brent Spar með margvíslegum eiturefnum í Atlantshafið. Skorar þingið á bresk stjórnvöld að endurskoða ákvörðun sína og koma í veg fyrir að olíumannvirkjum á bresku yfirráðasvæði í Norðursjó verði fargað með þessum hætti.

Samþykkt á Alþingi 15. júní 1995.
Frestun á fundum Alþingis Þingsályktun - þingskjal nr. 141

119. löggjafarþing 1995.

Nr. 3/119.

Þskj. 141 - 48. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 15. júní 1995.

Samþykkt á Alþingi 23. júní 1995.
Mótmæli til breskra stjórnvalda gegn förgun olíupallsins Brent Spar Þingsályktunartillaga - þingskjal nr. 36

1995. – 1064 ár frá stofnun Alþingis.

119. löggjafarþing. – 32 . mál.

36. Tillaga til þingsályktunar um mótmæli til breskra stjórnvalda gegn förgun olíupallsins Brent Spar.

Frá umhverfisnefnd.

Alþingi ályktar að mótmæla harðlega þeirri ákvörðun breskra stjórnvalda að veita Shell-ol íufélaginu leyfi til að sökkva olíupallinum Brent Spar með margvíslegum eiturefnum í Atl antshaf og gerir kröfu til að leyfið verði afturkallað þegar í stað.

Greinargerð.

Í febrúar 1995 veittu bresk stjórnvöld Shell-olíufélaginu leyfi til að sökkva úreltum olíu palli, sem ber heitið Brent Spar, í hafið milli Skotlands og Íslands. Ráðgert er af hálfu Shell að hefja undirbúning að förgun á næstu dögum. Þessi ákvörðun er í hrópandi ósamræmi við nútímaviðhorf til umhverfisverndar og byggist á ófullnægjandi upplýsingum. Hún brýtur jafn framt gegn ákvæðum og anda alþjóðasamninga og sáttmála eins og Óslóarsáttmálans, OSPAR-samningsins og Lundúnasáttmálans. Mörgum spurningum er ósvarað varðandi tækni legar lausnir við slíka förgun, kostnað og umhverfisáhrif. Um borð í Brent Spar er að finna umtalsvert magn eiturefna, þar með talið PCB og þungmálma, fyrir utan olíuefni og lággeisla virk efni.

Hafa ber í huga að innan skamms þarf að úrelda fjölda olíupalla sem nú eru starfræktir í Norðursjó og förgun Brent Spar í hafið mundi skapa afar viðsjárvert fordæmi. Jafnframt væri með því verið að gera að engu mikilsvert starf á alþjóðavettvangi til að koma í veg fyrir meng un sjávar. Í stað förgunar í sjó ber að draga úrelta olíupalla að landi og eyða þeim þar og end urvinna efni þeirra. Benda má á bandaríska löggjöf í þessu sambandi, en frá árinu 1987 hafa mörg hundruð olíupallar í Mexíkóflóa verið dregnir að landi til förgunar, þar af ekki færri en 20 í eigu Shell. Svipaðar hugmyndir eru uppi um förgun norskra olíupalla, m.a. N.E. Frigg sem er af svipaðri gerð og Brent Spar.

Þann 8.–9. júní 1995 koma ráðherrar frá níu löndum sem láta sig varða umhverfi Norðursjávar saman til fundar í Danmörku. Þess er að vænta að ekkert verði aðhafst varðandi förg un Brent Spar olíupallsins fyrir þann tíma og að ráðherrafundurinn láti mál þetta til sín taka.

Íslendingar, sem byggja efnahag sinn á fiskveiðum, gera kröfu til að ekkert verði aðhafst sem spillt geti vistkerfum Norður-Atlantshafs. Því hlýtur Alþingi að mótmæla harðlega áform um um förgun Brent Spar, sem og annarra olíupalla, í hafið.
Samningur milli Íslands og Færeyja um stjórn veiða úr norsk-íslenska síldarstofninum Nefndarálit - þingskjal nr. 98

1995. – 1064 ár frá stofnun Alþingis.

119. löggjafarþing. – 37 . mál.

98. Nefndarálit um till. til. þál. um staðfestingu samnings milli Íslands og Færeyja um stjórn veiða úr norsk-ís lenska síldarstofninum á árinu 1995.

Frá utanríkismálanefnd.

Nefndin hefur fjallað um tillöguna og fékk á sinn fund til viðræðna um málið Halldór Ás grímsson utanríkisráðherra, Þorstein Pálsson sjávarútvegsráðherra, Árna Kolbeinsson, ráðu neytisstjóra í sjávarútvegsráðuneytinu, Helga Ágústsson, formann starfshóps um úthafsveiðar, og Magnús K. Hannesson sendiráðsritara.

Nefndin leggur til að tillagan verði samþykkt. Jafnframt leggur nefndin áherslu á mikil vægi samstöðu allra þingflokka um framhaldsstefnumótun og málsmeðferð í þessu brýna hags munamáli. Í því skyni er mikilvægt að ríkisstjórn og utanríkismálanefnd hafi fullt samráð um framhald málsins.

Þrír nefndarmanna skrifa undir álitið með fyrirvara og munu gera grein fyrir honum við umræðu málsins.

Gunnlaugur M. Sigmundsson var fjarverandi við afgreiðslu málsins.

Alþingi, 13. júní 1995.

Geir H. Haarde, Árni R. Árnason. Tómas Ingi Olrich.

form., frsm.

Hjálmar Jónsson. Hjálmar Árnason. Ólafur Ragnar Grímsson,

með fyrirvara.

Össur Skarphéðinsson, Jóhanna Sigurðardóttir,

með fyrirvara. með fyrirvara.
Mótmæli til breskra stjórnvalda gegn förgun olíupallsins Brent Spar Nefndarálit - þingskjal nr. 99

1995. – 1064 ár frá stofnun Alþingis.

119. löggjafarþing. – 32 . mál.

99. Nefndarálit um till. til þál. um mótmæli til breskra stjórnvalda gegn förgun olíupallsins Brent Spar.

Frá utanríkismálanefnd.

Nefndin hefur fjallað um tillöguna, sem flutt er af umhverfisnefnd þingsins, og fékk á sinn fund til viðræðna um hana Magnús K. Hannesson sendiráðsritara og Davíð Egilsson frá Holl ustuvernd ríkisins.

Nefndin mælir með samþykkt tillögunnar með eftirfarandi

BREYTINGU:

Tillgr. orðist svo:

Alþingi ályktar að mótmæla harðlega þeirri ákvörðun breskra stjórnvalda að veita Shell-ol íufélaginu leyfi til að sökkva olíupallinum Brent Spar með margvíslegum eiturefnum í Atl antshafið. Skorar þingið á bresk stjórnvöld að endurskoða ákvörðun sína og koma í veg fyrir að olíumannvirkjum á bresku yfirráðasvæði í Norðursjó verði fargað með þessum hætti.

Gunnlaugur M. Sigmundsson var fjarverandi við afgreiðslu málsins.

Alþingi, 13. júní 1995.

Geir H. Haarde, Tómas Ingi Olrich, Ólafur Ragnar Grímsson.

form. frsm.

Össur Skarphéðinsson. Árni R. Árnason. Jóhanna Sigurðardóttir.

Hjálmar Árnason. Hjálmar Jónsson.
Rannsókn á launa- og starfskjörum landsmanna Þingsályktunartillaga - þingskjal nr. 115

1995. – 1065 ár frá stofnun Alþingis.

120. löggjafarþing. – 109 . mál.

115. Tillaga til þingsályktunar um rannsókn á launa- og starfskjörum landsmanna.

Flm.: Margrét Frímannsdóttir, Ögmundur Jónasson, Bryndís Hlöðversdóttir,

Hjörleifur Guttormsson, Kristinn H. Gunnarsson, Ólafur Ragnar Grímsson,

Ragnar Arnalds, Steingrímur J. Sigfússon, Svavar Gestsson.

Alþingi ályktar að fela ríkisstjórninni að láta gera rækilega og víðtæka rannsókn á launa- og starfskjörum landsmanna. Rannsóknin taki bæði til opinberra starfsmanna og launafólks á almennum vinnumarkaði. Hugað verði að samanburði á milli einstakra hópa og samspili samningsbundinna launataxta og yfirborgana.

Greinargerð.

Þörfin á því að gera rækilega úttekt á launa- og starfskjörum landsmanna er brýn. Hér er flutt tillaga um það efni.

Í kjölfarið á úrskurði kjaradóms um launakjör ráðherra, alþingismanna og embættismanna sem heyra undir kjaradóm hefur orðið vakning í þjóðfélaginu. Fullyrðingar hafa komið fram um að launa- og kjaramisrétti í landinu fari almennt vaxandi. Fjölmiðlar hafa birt samanburð á launakjörum starfshópa og er undirtónninn sá að launamisréttið beri að leiðrétta. Mikilvægt er að fá sem nákvæmastar upplýsingar um þetta efni því að óyggjandi upplýsingar eru forsenda þess að hægt sé að taka á vandanum.

Niðurstöður launakönnunar sem unnin var fyrir Norræna jafnlaunaverkefnið og Jafnréttisráð sem birtar voru fyrr á þessu ári eiga að auðvelda það verkefni að jafna launamun kynjanna ef vilji er á annað borð fyrir hendi. Næsta skref hlýtur að vera að fá upplýsingar um þóknunargreiðslur og önnur ósamningsbundin kjör hjá ríkisstofnunum, en samkvæmt niðurstöðum fyrrnefndrar launakönnunar má að miklu leyti rekja kynjabundið kjaramisrétti til ósamningsbundinna kjara.

Ljóst er af þeirri umræðu sem nú fer fram í þjóðfélaginu að gögn eru iðulega ófullnægjandi og umræðan eftir því yfirborðskennd. Mjög mikilvægt er að þegar í stað verði hafinn undirbúningur að ítarlegri könnun á kjaramálum landsmanna. Það þarf að liggja ljóst fyrir hvernig launa- og starfskjörum í landinu er háttað til þess að unnt reynist að ná árangri í jöfnun kjara með ákvörðunum á vegum hins opinbera og í samningum á vinnumarkaði.

Heppilegt væri að skipuð yrði nefnd til að stýra þeirri rannsókn sem tillagan gerir ráð fyrir. Vel mætti hugsa sér að í nefndinni væru fulltrúar eftirtaldra aðila: fjármálaráðuneytis, Sambands íslenskra sveitarfélaga, ASÍ, BSRB, BHMR, Kennarasambands Íslands, Sambands íslenskra bankamanna, VSÍ og Vinnumálasambands Íslands.
Mat á jarðskjálftahættu og styrkleika mannvirkja á Suðurlandi Þingsályktunartillaga - þingskjal nr. 165

1995. – 1065 ár frá stofnun Alþingis.

120. löggjafarþing. – 139 . mál.

165. Tillaga til þingsályktunar um nýtt mat á jarðskjálftahættu og styrkleika mannvirkja á Suðurlandi.

Flm.: Guðni Ágústsson, Guðmundur Lárusson, Lúðvík Bergvinsson,

Árni Johnsen, Ísólfur Gylfi Pálmason.

Alþingi ályktar að fela ríkisstjórninni að láta gera ítarlega úttekt á íbúðarhúsum, atvinnuhúsnæði og öðrum mannvirkjum á Suðurlandi með tilliti til jarðskjálftahættu. Í framhaldi af slíkri úttekt verði gerð áætlun um úrbætur til að styrkja eða úrelda mannvirki sem talin eru ótraust. Jarðskjálfta- og jarðfræðingum verði falið að kortleggja nákvæmlega svæði með tilliti til staðbundinnar jarðskjálftahættu, svo sem staði þar sem í jarðskjálftum er hætta á sprungum á yfirborði og staði þar sem laus yfirborðslög geta magnað upp áhrif jarðskjálfta. Að þessu verði unnið í samstarfi við sveitarfélög á Suðurlandi.

Greinargerð.

Þótt farið sé eftir byggingarstaðli við byggingu húsa er ekki öruggt að þau muni þola stóran jarðskjálfta. Þekkingunni sem byggingarstaðlar eru grundaðir á fleygir stöðugt fram og oft mundu menn hafa byggt öðruvísi hér áður fyrr ef þekkingin hefði verið meiri. Þá er ekki ólíklegt að stundum hafi reglugerðum ekki verið fylgt nægilega vel eftir við gerð húsa og undirstöðu þeirra. Einnig eru dæmi um að burðarvirki húsa hafi verið veikt með síðari tíma breytingum. Markmiðið með úttektinni er að finna veika hlekki eða slysagildrur út frá þeirri þekkingu sem best gerist nú. Með úrbótum á grundvelli slíkrar úttektar má draga úr því tjóni sem stór skjálfti gæti valdið.

Þekkingu á jarðskjálftasvæði Suðurlands hefur mjög fleygt fram á síðari árum. Gert hefur verið áhættumat sem byggist á reynslu og almennri þekkingu á eðli Suðurlandssvæðisins. Þetta áhættumat er gróft í þeim skilningi að það tekur ekki til staðbundinna frávika sem geta verið veruleg innan svæðisins. Sprungur hafa verið kortlagðar og um sumar er vitað að þær hafa breyst í stórum jarðskjálftum. Með nýrri tækni er unnt að meta staðbundin frávik frá almennu áhættunni á svæðinu. Með nýja jarðskjálftamælanetinu, svokölluðu SIL-kerfi, er unnt að rekja virkar sprungur neðan jarðar þótt þær sjáist ekki á yfirborði sem og að finna spennustefnu, hvort tveggja út frá mælingum á smáskjálftum. Þá er einnig unnt með staðbundnum mælingum og jarðfræðilegu mati að finna staði þar sem líkur eru á að jarðskjálftabylgjur frá stórum skjálftum magnist upp.
Bætt skattheimta Þingsályktunartillaga - þingskjal nr. 20

1995. – 1065 ár frá stofnun Alþingis.

120. löggjafarþing. – 20 . mál.

20. Tillaga til þingsályktunar um bætta skattheimtu og tengsl eignamyndunar við tekjuskatt og útsvar.

Flm.: Hjálmar Árnason, Ásta R. Jóhannesdóttir, Guðjón Guðmundsson,

Guðni Ágústsson, Guðný Guðbjörnsdóttir, Hjálmar Jónsson,

Ísólfur Gylfi Pálmason, Lúðvík Bergvinsson, Magnús Stefánsson,

Stefán Guðmundsson, Ögmundur Jónasson.

Alþingi ályktar að fela fjármálaráðherra að skipa þegar í stað nefnd er hafi það verkefni að koma með tillögur um leiðir til að bæta skattaskil til ríkis og sveitarfélaga. Þá verði nefndinni falið að kanna hvort grípa þurfi til einhverra aðgerða þannig að skattstofn einstaklinga verði tengdari tekju- og eignamyndun þeirra en nú er.

Nefndin verði skipuð einum fulltrúa frá hverjum eftirtalinna aðila: fjármálaráðuneyti, viðskiptaráðuneyti, ASÍ, BSRB, VSÍ, Neytendasamtökunum, Sambandi íslenskra sveitarfélaga, Samtökum iðnaðarins og Félagi löggiltra endurskoðenda. Ráðherra geri Alþingi grein fyrir tillögum nefndarinnar eigi síðar en 1. febrúar 1996.

Greinargerð.

Vaxandi óánægju gætir í þjóðfélaginu með skattamál. Æ oftar heyrast fréttir af undandrætti virðisaukaskatts, svartri atvinnustarfsemi þar sem skattskyld viðskipti eru ekki gefin upp til skatts, stofnun nýrra fyrirtækja í stað annarra sem sömu aðilar hafa gert gjaldþrota og þannig má áfram telja. Á síðustu fimm árum hafa verið birtar tvær opinberar skýrslur um vangreidd gjöld til hins opinbera. Niðurstöður þeirra eru keimlíkar, þ.e. að ríkissjóður tapi 8–11 milljörðum króna árlega af framangreindum ástæðum. Þá eru ótaldar þær tekjur sem sveitarfélög verða af vegna ýmiss konar undanskota. Á tímum niðurskurðar í ríkisbúskapnum gætu þessar óinnheimtu tekjur létt mjög rekstur velferðarkerfis okkar.

Í opinberum umræðum hefur lengi verið rætt um hversu lítið samræmi virðist vera milli eignamyndunar og lífsmunsturs margra einstaklinga annars vegar og skattskyldra tekna þeirra hins vegar. Margt bendir til að þarna sé pottur brotinn, jafnt í skatteftirliti sem skattalögum. Þá er ljóst að óbreytt ástand leiðir til skertrar samkeppnishæfni þeirra sem haga rekstri sínum í samræmi við lög og reglur.

Nefndinni er ætlað að taka þessa þætti til skoðunar með það að markmiði að kynna fyrir Alþingi leiðir til úrbóta þannig að Alþingi geti brugðist við með viðeigandi aðgerðum og stuðlað þannig að auknu réttlæti og vörnum fyrir velferðarkerfi okkar. Gert er ráð fyrir að nefndin ráði til sín starfsmann og kalli til sín fulltrúa ýmissa hópa þjóðfélagsins.